18. ΑΝΑΓΚ. ΝΟΜΟΣ υπ' αριθ. 434 της 27 Ιουν./3 Ιουλ. 1945 Περί τροποποιήσεως και συμπληρώσεως ενίων διατάξεων Νόμων αρμοδιότητος του Γενικού Χημείου του Κράτους. Άρθρ.1.-(Προσωρινής ισχύος). Άρθρ.2.-(Αντικαθίσταται η παρ. 13 άρθρ. 15 Β.Δ. 14/18 Φεβρ. 1939, ανωτ. αρ. 5). Άρθρ.3.-1.Οι εν ταις περιφερείαις της Ανατολικής Μακεδονίας και Δυτικής Θράκης ποτοποιοί, οίτινες λόγω των πολεμικών γεγονότων ηναγκάσθησαν να μετοικήσωσιν εις άλλας περιφερείας της Ελλάδος, ένθα κατά τας κειμένας διατάξεις εξήσκησαν το επάγγελμα του ποτοποιού, δύνανται, παλινοστούντες εις τας εστίας των, εντός έτους από της ισχύος του παρόντος, να επανιδρύσωσιν εν αυταίς τα ποτοποιεία αυτών, μη απαιτουμένης προς τούτο της υπό των διατάξεων της παρ. 8 του άρθρ. 5 του Κώδικος των Νόμων "περί φορολογίας του οινοπνεύματος", ως το άρθρον τούτο ετροποποιήθη και συνεπληρώθη μεταγενεστέρως, προβλεπομένης αδείας ιδρύσεως ποτοποιείου, αιρουμένης εν τη περιπτώσει ταύτη της αδείας ιδρύσεως ποτοποιείου και της αδείας εξασκήσεως επαγγέλματος ποτοποιού, δια τας περιφερείας εν αις αναγκαστικώς είχον εγκατασταθή. (Αντί για τη σελ. 249) Σελ. 249(α) Τεύχος 1176 – Σελ. 53 Κώδικας Φορολογίας Οινοπνεύματος 28.Γ.α.17-18 2.Οι εν τη Ανατολική Μακεδονία και Δυτική Θράκη παραμείνοντες ποτοποιοί, των οποίων τα ποτοποιεία κατεστράφησαν κατά το διάστημα της ξενικής κατοχής, δύνανται να επανιδρύσωσι ταύτα εντός έτους από της ισχύος του παρόντος, μη απαιτουμένης προς τούτο της υπό των διατάξεων της παρ. 8 του άρθρ. 5 του Κώδικος των Νόμων "περί φορολογίας του οινοπνεύματος", ως το άρθρον τούτο ετροποιήθη και συνεπληρώθη μεταγενεστέρως, προβλεπομένης αδείας ιδρύσεως ποτοποιείου. 3.Οι κατά το εδάφ. α΄ του παρόντος παλινοστούντες εις τας εστίας των ποτοποιοί, δικαιούνται να μεταφέρωσιν εις ταύτας επ' ονόματι αυτών και το κατεχόμενον υπ' αυτών καθαρόν οινόπνευμα και οινοπνευματώδη ποτά παντός είδους, εκδιδομένης προς τούτο της, κατά τας διατάξεις των παρ. 1, 2 και 4 του άρθρ. 16 του Κώδικος των Νόμων "περί φορολογίας του οινοπνεύματος", σχετικής αδείας μεταφοράς. Άρθρ.4.-1-2.(Κατηργήθη δια του άρθρ. 14 Α.Ν. 787/1948, 28. Ζε). Άρθρ.5.-1.Τα κατά τας κειμένας διατάξεις παρεχόμενα δικαιώματα εκτελέσεως τελωνειακών εργασιών εις τους δικαιουμένους τοιούτων περιφερειακούς οικονομικούς υπαλλήλους, ως και τους Οικονομικούς Επιθεωρητάς Τελωνείων, χορηγούνται από 1 Ιουνίου ε.ε. κατά το ισχύον εκάστοτε ποσοστόν και εις το προσωπικόν εν γένει των Παραρτημάτων του Γενικού Χημείου του Κράτους. 2.Τα περί ων πρόκειται δικαιώματα αποδίδονται εις το προσωπικόν των Παραρτημάτων του Γενικού Χημείου του Κράτους κατά τον αυτόν τρόπον καθ' ον αποδίδονται εις τους δικαιουμένους τοιούτων περιφερειακούς οικονομικούς υπαλλήλους. Προς τούτο ο Προϊστάμενος εκάστου Παραρτήματος του Γενικού Χημείου του Κράτους διαβιβάζει εντός του πρώτου πενθημέρου εκάστου μηνός εις την αρμοδίαν Τελωνειακήν Αρχήν της περιφερείας αυτού ονομαστικόν πίνακα των κατά τον λήξαντα μήνα δικαιουμένων τοιαύτης αποζημιώσεως του προσωπικού του Παραρτήματος, περιέχοντα και άπαντα τα λοιπά αναγκαία προς τούτο στοιχεία. Άρθρ.6.-1.(Κυρούται η υπ' αριθ. 3641 της 28 Μαρτ. 1945 απόφασις Υπουργών Οικονομικών και Εσωτερικών). 2.Κυρούνται αι κάτωθι αποφάσεις του Υπουργού των Οικονομικών, της κυρώσεως αυτών ανατρεχούσης αφ' ης αύται εξεδόθησαν. Υπ' αριθ. 2343 της 6 Μαρτ. 1945, 2405, 3246 και 3386 της 6 Απρ. 1945, 4519 της 6 Απρ. 1945, 4520 της 6 Απρ. 1945 και 7662 συμπληρωματική των ανωτέρω αποφάσεων. Σελ. 250(α) Τεύχος 1176 – Σελ. 54 Άρθρ.7.-Δι' αποφάσεων του Υπουργού των Οικονομικών δύναται εις εξαιρετικάς περιστάσεις να παρατείνηται μέχρι 1 Σεπτεμβρίου ε.ε. το τρίμηνον διάστημα, εντός του οποίου οι διήμεροι οινοπνευματοποιοί α΄ κατηγορίας δικαιούνται να μεταφέρωσι το παρ' αυτών παραγόμενον στεμφυλόπνευμα εις ετέραν συνορευούσας οικονομικάς περιφερείας προς την οικονομικήν περιφέρειαν εις ην παρήχθη τούτο. Κυρούνται αι μέχρι τούδε χορηγηθείσαι παρατάσεις του τριμήνου ως άνω διαστήματος. Άρθρ.8.-Καταργείται πάσα διάταξις αντικειμένη εις τον παρόντα Νόμον, ούτινος η ισχύς άρχεται από της δημοσιεύσεώς του εις την Εφημερίδα της Κυβερνήσεως. 28.Γ.α.18 Κώδικας Φορολογίας Οινοπνεύματος 